Publication: Magyar Közlöny
Issue: MK-2001-117 (Year: 2001, Number: 117)
Era: 1990-2004
Section: a 40/2001. (X. 24.) OM rendelethez
Paragraph Index: 68

1. A szakma — mester szintű — gyakorlása során előforduló legfontosabb feladatok (feladatcsoportok) A kárpitos szakma sajátossága, hogy szoros összefüggésben van a stílusok alkalmazásával. A készítendő bútorokat jelentősen befolyásolja a belsőépítészet által diktált kor divatja, a környezet (melybe a termék kerül), illetve a megrendelő anyagi korlátai is. A mesterjelölttől megköveteli a stílusismeretet, annak alkalmazását „másolatok” készítésénél, bútorok restaulásánál. A mesterjelölt ismeri és alkalmazza a munkatárgy előállítása, javítása során felmerülő technológiai feladatokat és azok megvalósításához szükséges eszközöket, anyagokat. Tanácsaival segíti a megrendelő elképzeléseit a megfelelő (ízléses) irányba terelni.

Source: https://magyarkozlony.hu/hivatalos-lapok/4c170df974ed230dab9f72b600b4b73256ee2766/dokumentumok/9032daf369c9a7ce9d5e1bcc6b09d00b500d4101/letoltes